मुख्यमंत्री ने कहा कि आरोपी को गिरफ्तार कर लिया गया है और पीडि़त परिवार को हर संभव मदद दी जाएगी। स्कूल की कमियों पर प्रशासन से रिपोर्ट मांगी है जिसके बाद दोषियों पर कड़ी कार्रवाई की जाएगी। शिक्षा मंत्री रामबिलास शर्मा रविवार को खुद रेयान इंटरनेशनल स्कूल का दौरा कर उस जगह का जायजा लेंगे जहां बस कंडक्टर ने सात वर्षीय छात्र को बेरहमी से मार डाला। वह पीडि़त परिवार से भी मुलाकात करेंगे। इस स्कूल की मान्यता रद करने की तैयारी शुरू हो गई है।